ନବରଙ୍ଗପୁରଃ(ବେଣୁ ଗୋପାଳ ରାଓ)ଗଞ୍ଜେଇ ଚୋରା ଚାଲାଣ ହେଉଥିବା ସନ୍ଦେହକରି ରାଇଘର ପୁଲିସ ସୋମବାର ରାତିରେ ଏକ କାରକୁ ଅଟକାଇ ଥିଲେ। କାରର ନ -CG 04 NJ 0269, କାରଟି ମମତା ବାଚାଡ ନାମରେ ଥିଲା ବୋଲି ପୋଲିସ ଦ୍ବାରା କୁହାଯାଇଛି । ଦୀର୍ଘ ସମୟ ଧରି ଯାଞ୍ଚ କରିବା ପରେ ଗାଡ଼ିରେ ଥିବା ଦୁଇ ଜଣ ଯୁବକ ଦୁଇ ଭାଇ ବଡ଼ ଭାଇ କାଯ୍ୟରଥ ଆଇ.ଆର.ବି ଶ୍ରୀ ସୁଜିତ୍ ବାଚାଡ ଓ ସାନ ଭାଇ ଅରବିନ୍ଦ ବାଚାଡ କୁ ପୁଲିସ ହାଜତରେ ରଖି ପଚରାଉଚରା ଚଳାଇଥିଲେ। କିନ୍ତୁ ପୁଲିସ ଘଟଣା ସମ୍ପର୍କରେ ସ୍ପଷ୍ଟ କରୁନଥିଲା। ରାଇଘର ପୁଲିସ ଦ୍ବାରା ୩୦ ଘଣ୍ଟା ପରେ ଦୁଇ ଭାଇ ଙ୍କୁ କୋଟ ଚାଲାଣ କରାଗଲା।
ଗଞ୍ଜେଇ ଚୋରା ଚାଲାଣ ହେଉଥିବା ଯୋଗୁଁ ଏହି ଗାଡ଼ିଟିକୁ ଜବତ୍ କରାଯାଇଥିବା ବେଳେ ପ୍ରାୟ ୩୦ ଘଣ୍ଟା ଧରି ତଦନ୍ତ ପରେ ରାଇଘର ପୁଲିସ ଗାଡିରେ କିଛି ନ ଥିବା ଓ ଯୁବକ ଦୁଇଜଣଙ୍କ ପାଖରେ ୫୨୦୦୦ ଟଙ୍କା ପାଇଥିବାର ସୂଚନା ପ୍ରଦାନ କରିଥିଲେ ।ଏହି ୩୦ ଘଣ୍ଟା କାହିଁକି ବିଲମ୍ବ ସାଧାରଣରେ ପ୍ରଶ୍ନବାଚୀ ସୃଷ୍ଟି ହେଉଛି। ଏହା ପରେ ଦୁଇ ଭାଇଙ୍କୁ ରାଇଘର ପୁଲିସ ଦ୍ବାରା କୋଟ ଚାଲାଣ କରାଯାଇଥିଲା ଏବଂ ରାଇଘର ପୁଲିସ ଦ୍ବାରା ପ୍ରେସ ମିଟିଂ କରିବା ପରିବର୍ତେ ଏଭଳି କୋଟ ଚାଲାଣ କରିଥିବା କୁ ନେଇ ବୁଦ୍ଧିଜୀବୀ ମହଲରେ ଚର୍ଚ୍ଚା ଚାଲିଥିବା ବେଳେ ଏଭଳି ଘଟଣାର ଏକ ଉଚ୍ଚସ୍ତରୀୟ ଟିମ୍ ଗଠନ କରି ଏହାର ତଦନ୍ତ କରାଯାଉ ବୋଲି ବୁଦ୍ଧିଜୀବୀ ମହଲରେ ଚର୍ଚ୍ଚା ଚାଲିଛି।
